Cum a fost surprins Dan Șucu după Universitatea Craiova - Rapid: 'Îi mâncăm pe FCSB!'. Eu așa traduc"
Rapid a remizat pe terenul Universității Craiova, scor 1-1, iar giuleștenii au rămas la 12 puncte în spatele liderului FCSB.
La finalul meciului din Bănie, Dan Șucu, aflat la lojă, a părut destul de mulțumit de rezultatul înregistrat de Rapid. Acționarul majoritar a fost surprins aplaudând, chiar dacă rezultatul din această seară diminuează șansele echipei sale la titlu.
Cum a fost surprins Dan Șucu după Universitatea Craiova - Rapid
Întrebat despre imaginile cu Dan Șucu de la finalul meciului, fostul internațional Basarab Panduru a încercat să le "traducă".
"Cum traduc? 'Eu sunt foarte mulțumit. Nu uitați că jucăm ultimul meci cu FCSB. Îi mâncăm și după depindem doar de noi. De ce sunteți nemulțumiți?'. Așa traduc. Așa pare.
Mie mi se pare că se bucură. Pare sincer. Pare să spună: 'Ce faceți, de ce sunteți nemulțumiți?'.
Rapid a avut câteva ocazii, trebuia să marcheze. Parcă a fost echipa mai bună", a spus Basarab Panduru, la Orangesport.
În runda următoare, ultima din sezonul regulat, Rapid va primi vizita liderului FCSB, pe Arena Națională, sâmbătă, de la ora 20:00.
Etapă de vis pentru FCSB! Cum arată clasamentul cu o etapă înainte de încheierea sezonului regular
Cea mai câștigată în urma etapei #29 din Superliga României a fost FCSB, care a câștigat cu Petrolul Ploiești, scor 1-0, în urma unui joc modest, dar chiar și așa, vicecampioana și-a configurat un avans de +12 față de Rapid București, ocupanta locului secund.
CFR Cluj a remizat cu Farul Constanța, scor 1-1, iar lupta pentru un loc în play-off se dă între cinci echipe: Campioana en-titre, "U" Cluj, Sepsi OSK, FC Hermannstadt și UTA Arad.
În ce privește subsolul clasamentului, FC Botoșani va intra în play-out de pe ultima poziție. Dinamo se află pe 15, cu 26 de puncte, în timp ce FC Voluntari ocupă al doilea loc de baraj, cu 27 de puncte, iar FCU Craiova, primul loc de baraj, cu 31 de puncte.
Urmăriți SPORT.RO și pe Google News